laion/Wikipedia-Exotic huggingface dataset:
דניאל רובין

דניאל רובין (נולדה ב-29 במאי 1994) היא זמרת וכותבת שירים ישראלית. רובין נולדה וגדלה ברעננה. התחילה לשיר בגיל 8 במקהלות שונות ולאחר כמה שנים החלה גם לנגן בפסנתר ולכתוב. היא למדה בתיכון תלמה ילין במגמת הג'אז, שם לראשונה החלה להופיע עם להקת חברים שניגנו יחד חומרים מקוריים שלה. בשנת 2014 התגייסה ללהקה הצבאית קיטבג בתור מוזיקאית מצטיינת. באותה השנה גם הוציאה את EP הבכורה שלה. בשנת 2017 הוציאה את אלבומה הראשון, כלום לא עובר על ידי, בהפקתו של עמרי אמדו. בשנת 2019 הוציאה את אלבומה השני, הסיפור בגדול, גם הוא בהפקת עמרי אמדו ובשיתוף מוזיקאים אחרים בהם: תמיר מוסקט, תום דרום, גדי רונן, יונתן בלומנפלד, עינב ג׳קסון כהן, מאיה בלזיצמן, נדב הולנדר ועוד. לאורך השנים הקליטה והשתתפה ביצירות של אמנים אחרים. ב-2016 שרה בשיר "תפילת האמהות" של יעל דקלבאום, שזכה למיליוני צפיות בכל העולם. ב-2018 הקליטה קולות לשיר "Toy" של נטע ברזילי, שזכה באותה השנה באירוויזיון. באותה שנה גם הקליטה דואט עם אלון עדר בשם "כביסה" לאלבומו "מחשבות על הדרך". ב-2019 הוציאה יחד עם ניר שלמה גרסת כיסוי לשירו של אריק איינשטיין "אולי צריך לתת לזה עוד זמן" מהאלבום "שביר". באוגוסט 2021 הוציאה את אלבומה השלישי, האלבום שיעיר את אמא, שהוקלט וצולם בלייב והוקדש לאמא שלה שמתמודדת עם הפרעה דו-קוטבית. בעקבות האלבום רובין אף הוזמנה לנאום בוועידת בריאות הנפש בכנסת. באפריל 2023 הוציאה את אלבומה הרביעי, סוף סוף באמת, שאת רובו הפיק יוגב גלוסמן (iogi), שירים נוספים בו הופקו על ידי עדי רותם, עינב ג׳קסון כהן ועמרי אמדו, אלבום בו היא מארחת גם את ג׳ני פנקין וגם את גיל בר הדס, ומתוכו השיר ״הרגע הזה״ זכה להצלחה רבה והושמע בכל תחנות הרדיו. האלבום הושק בבארבי במאי 2023. במאי 2024 הוציאה לאור גרסת כיסוי לשיר "עוד יום" של מתי כספי, שיתוף פעולה יחד עם ניר שלמה. דניאל יוצרת ומופיעה עם להקתה שכוללת את אלכס משה (גיטרה חשמלית), רוני בר הדס (גיטרה בס) ומיכל אליסף (תופים). ביוני 2022, נישאה רובין למוזיקאי ניר שלמה. כלום לא עובר על ידי, 2017 הסיפור בגדול, 2019 האלבום שיעיר את אמא, 2021 סוף סוף באמת, 2023 אתר האינטרנט הרשמי של דניאל רובין דניאל רובין, ברשת החברתית פייסבוק דניאל רובין, ברשת החברתית אינסטגרם דניאל רובין, באתר שירונט דניאל רובין, באתר אפל מיוזיק (באנגלית) דניאל רובין, באתר ספוטיפיי דניאל רובין, באתר MusicBrainz (באנגלית) דניאל רובין, באתר Tab4u דניאל רובין, באתר בנדקמפ עמית, נ., האלבום שיעיר את אמא שלי - ראיון עם המוזיקאית דניאל רובין, באתר פסיכולוגיה עברית, ‏2021 דניאל סלגניק, הסיפור בגדול: ריאיון עם דניאל רובין, באתר רעש, ‏28 באוגוסט 2019 נטע עמית, "עור חשוף בעולם מלא מי מלח": דניאל רובין חוזרת עם אלבום שני, ומשאירה את החרדה והדיכאון מאחור, באתר פוליטיקלי קוראת, ‏12 במרץ 2018 דינה חלוץ, "רציתי להחזיר אותה למציאות": דניאל רובין יצרה אלבום על המאניה-דיפרסיה של אמה, באתר ynet, 13 בינואר 2022 ניר שלמה ודניאל רובין - אולי צריך לתת לזה עוד זמן, באתר Youtube ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
הניצוצות של מאור

הניצוצות של מאור היא סדרת הנפשה ישראלית לילדים, שהופקה במסגרת פרויקט "מהות החיים" של שרי אריסון, ונוצרה על ידי חיים אידיסיס, נועם משולם, צפריר קוחנובסקי ודני חיימוביץ'. הסדרה הופקה על ידי טי טי וי הפקות, והונפשה על ידי פיצ'י פויי הפקות אנימציה. הסדרה, שעוקבת אחר גחליל בשם מאור המנהיג להקה של חיות המאונשות לתלמידי בית ספר, שודרה לראשונה בערוץ ג'טיקס בשנת 2008, ובמקביל הופצה באתר "מהות החיים". לסדרה הופקה עונה אחת הכוללת 21 פרקים באורך 15 דקות. הסדרה מספרת על חוברת חיות המאונשות לתלמידי בית ספר, שיחד עם גחליל בשם מאור מקימים להקה. כשהם בלהקה, המשתתפים צריכים לתת ולקבל תשומת לב, להתייחס לכולם בצורה הדדית ולכבד את כולם - דבר שלא קל. במהלך הסדרה חברי הלהקה לומדים ערכים בנושא אהבה, אחראיות וכבוד לאחר. במהלך פרקי הסדרה יש שירים המבוצעים על ידי דמויות הסדרה. הסדרה מלמדת את הצופים שהם צריכים לקבל את עצמם ולהכיר בחוזקות שלהם. במאי הדיבוב של הסדרה היה קובי אשל. אסף חכמון - שוקי הטווס עפרון אטקין - אבא דור סרוגו - שמעון הצב שמחה ברבירו - מאור הגר ריש - מורה נורית בנאי קורן - אמא יותם סחייק - טומי נעמה אוזן - ללי ליאת הר לב - איזי אדם קנת - מיקס עמית טולדנו - ג'וני ספיר דרמון - אורה לורן סביר - גאיה אורלי קטן - דמויות שונות דור הרפז - דמויות שונות קובי אשל - דמויות שונות פסקול הסדרה כולל עשרה שירים מקוריים המבוצעים על ידי דמויות הסדרה. על המוזיקה בסדרה היה אחראי עדי כהן. "כל אחד יחיד ומיוחד" (שיר הפתיחה) "בואו יחד נשיר את השיר" "להקשיב, להבין, לאהוב" "ניצוץ קטן ממך" "סירה בלב ים" "שלום כיתה א'" "התירוצים של ג'וני" "המקום הראשון" "קחו קצת רוק'נרול" "אנחנו אור גדול" הניצוצות של מאור, במיזם "אישים" לתיעוד היצירה הישראלית שירי הסדרה, באתר "רדיו מהות החיים" הניצוצות של מאור, באתר "טיטיוי הפקות" לירון ורדי גלר, מרכז מהותי: שרי אריסון תהפוך את הילדים שלכם לרוחניקים, באתר הארץ, 25 ביולי 2011
איגוד תעשיית ההקלטות הפורטוגזי

איגוד תעשיית ההקלטות הפורטוגזי (בשוודית: Associação Fonográfica Portuguesa) הידוע גם כ-AFP הוא ארגון המייצג את תעשיית הקלטות המוזיקה של פורטוגל. בין היתר, איגוד זה אחראי מאז שנת 1989, למצעדי הפזמונים הפועלים בפורטוגל, וכך גם למצעדי האלבומים. בנוסף לכך, מעניק הארגון תוארי זהב ופלטינה עבור אלבומים, ותוארי זהב, פלטינה עבור שירים. איגוד תעשיית ההקלטות הפורטוגזי אוסף נתונים שונים הקשורים לעולם המוזיקה הפורטוגזי ושולט ב-95% מהשוק המוזיקלי של פורטוגל. כיום פועלים בפורטוגל שני מצעדים עיקריים: Top 50 Albums (מצעד 50 האלבומים) Top 50 Singles (מצעד 50 הסינגלים) לפני שנת 2008, נתוני ההסמכות של פורטוגל לא היו ידועים. אלבומים סינגלים אלבומי וידאו מדיה וקבצים בנושא איגוד תעשיית ההקלטות הפורטוגזי בוויקישיתוף אתר האינטרנט הרשמי של AFP Associação Fonográfica Portuguesa (ארכיון) "International Certification Award levels" (אורכב 25.06.2008 בארכיון Wayback Machine) IFPI. Retrieved May 24, 2018. "International Certification Award levels" (אורכב 22.01.2012 בארכיון Wayback Machine). IFPI. May 24, 2018 "International Certification Award levels" Archived 2012-01-22 at the Wayback Machine. IFPI. May 24, 2018 "International Certification Award levels" (אורכב 25.06.2008 בארכיון Wayback Machine) IFPI. Retrieved May 24, 2018.
קרחון גוריצ'נה

קרחון גוריצ'נה (באנגלית: Gorichane Glacier; בבולגרית: ледник Горичане) הוא קרחון על האי בראבנט, בארכיפלג פאלמר שבאנטארקטיקה. אורכו של הקרחון 4.5 קילומטרים ורוחבו 1.7 קילומטרים. הקרחון ממוקם מזרחית - דרום-מזרחית לקרחון פאלילולה, דרומית מערבית לראשו של קרחון פארה, מערבית - צפון-מערבית לראשו של קרחון לאנק, צפונית מערבית לראשו של קרחון מאלפיגי, וצפונית לקרחון דז'ראסי. הקרחון מנקז את המדרונות המערביים של מרכזם של הרי סטריבוג, וזורם לכיוון דרום מערב, ונשפך אל מפרץ לנוסה, מזרחית לנקודת בייקאל. הקרחון מופה על ידי סקרים בריטיים שנערכו בשנים 1980 ו-2008. הקרחון נקרא על שם הכפר גוריצ'נה שבצפון מזרח בולגריה. הגאזט האנטארקטי הבולגרי (בבולגרית) קרחון גוריצ'נה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, וסימון מיקום האתרים סביבו באתר copernix גאזט השמות האנטארקטיים של בולגריה מידע גאוגרפי והיסטורי
נבחרת צ'כיה בבייסבול

נבחרת צ'כיה בבייסבול (בצ'כית: Česká baseballová reprezentace) היא נבחרת הבייסבול לגברים המייצגת את צ'כיה בתחרויות בינלאומיות. הדירוג הנוכחי של נבחרת צ'כיה ברשימת הדירוג של WBSC לנבחרות בייסבול של גברים, הוא המקום ה-14 בעולם, נכון ל-18 בספטמבר 2024, ללא שינוי לעומת דירוג קודם. אתר האינטרנט הרשמי של נבחרת צ'כיה בבייסבול (בצ'כית) דירוג לנבחרות בייסבול של גברים באתר WBSC ערך זה הוא קצרמר בנושא בייסבול ובנושא צ'כיה. אתם מוזמנים לתרום לוויקיפדיה ולהרחיב אותו.
נבחרת סין בבייסבול

נבחרת סין בבייסבול (בסינית: 中國國家棒球隊) היא נבחרת הבייסבול לגברים המייצגת את הרפובליקה העממית של סין בתחרויות בינלאומיות. הדירוג הנוכחי של נבחרת סין ברשימת הדירוג של WBSC לנבחרות בייסבול של גברים, הוא המקום ה-20 בעולם, נכון ל-18 בספטמבר 2024, עלייה של 4 מקומות לעומת דירוג קודם. מדיה וקבצים בנושא נבחרת סין בבייסבול בוויקישיתוף דירוג לנבחרות בייסבול של גברים באתר WBSC ערך זה הוא קצרמר בנושא בייסבול ובנושא סין. אתם מוזמנים לתרום לוויקיפדיה ולהרחיב אותו.
נבחרת בריטניה בבייסבול

נבחרת בריטניה בבייסבול (באנגלית: Great Britain national baseball team) היא נבחרת הבייסבול לגברים המייצגת את הממלכה המאוחדת בתחרויות בין־לאומיות. הדירוג הנוכחי של נבחרת בריטניה ברשימת הדירוג של WBSC לנבחרות בייסבול של גברים, הוא המקום ה-18 בעולם, נכון ל-18 בספטמבר 2024, ללא שינוי לעומת דירוג קודם. אתר האינטרנט הרשמי של נבחרת בריטניה בבייסבול (באנגלית) נבחרת בריטניה בבייסבול, ברשת החברתית אינסטגרם דירוג לנבחרות בייסבול של גברים באתר WBSC ערך זה הוא קצרמר בנושא בייסבול ובנושא הממלכה המאוחדת. אתם מוזמנים לתרום לוויקיפדיה ולהרחיב אותו.
נבחרת דרום אפריקה בבייסבול

נבחרת דרום אפריקה בבייסבול (באנגלית: South Africa national baseball team) היא נבחרת הבייסבול לגברים המייצגת את דרום אפריקה בתחרויות בינלאומיות. הדירוג הנוכחי של נבחרת דרום אפריקה ברשימת הדירוג של WBSC לנבחרות בייסבול של גברים, הוא המקום ה-30 בעולם, נכון ל-18 בספטמבר 2024, עלייה של מקום אחד לעומת דירוג קודם. מדיה וקבצים בנושא נבחרת דרום אפריקה בבייסבול בוויקישיתוף אתר האינטרנט הרשמי של נבחרת דרום אפריקה בבייסבול (באנגלית) דירוג לנבחרות בייסבול של גברים באתר WBSC ערך זה הוא קצרמר בנושא בייסבול ובנושא דרום אפריקה. אתם מוזמנים לתרום לוויקיפדיה ולהרחיב אותו.
נבחרת ברזיל בבייסבול

נבחרת ברזיל בבייסבול (בפורטוגזית: Seleção Brasileira de Beisebol) היא נבחרת הבייסבול לגברים המייצגת את ברזיל בתחרויות בינלאומיות. הדירוג הנוכחי של נבחרת ברזיל ברשימת הדירוג של WBSC לנבחרות בייסבול של גברים, הוא המקום ה-24 בעולם, נכון ל-18 בספטמבר 2024, ירידה של מקום אחד לעומת דירוג קודם. אתר האינטרנט הרשמי של נבחרת ברזיל בבייסבול (בפורטוגזית) דירוג לנבחרות בייסבול של גברים באתר WBSC ערך זה הוא קצרמר בנושא בייסבול ובנושא ברזיל. אתם מוזמנים לתרום לוויקיפדיה ולהרחיב אותו.
אילנית עלים

אילנית עלים או פילומדוזה (לא לבלבל עם צב קסדה אפריקני הקרוי באותו שם; שם מדעי: Phyllomedusa) הוא סוג של דו-חיים ממשפחת האילניתיים המצוי בטבע ביערות הגשם של אמריקה הדרומית והמרכזית מקוסטה ריקה עד ארגנטינה. בני סוג זה בעלי הפרשה דמוית-שעווה על עורם, מה שעוזר להם להתגונן מקרני השמש ובאותה עת לייצר ויטמין D לעורם. הפרשה זו נמצאת בבלוטה ליד בטנם והם מושחים אותה בעזרת הרגליים האחוריות. העור מעט רעיל אך אפשר לייצר ממנו שומנים מועילים. צפרדעים אלה בינוניות בגודלן, בעלות עור ירוק ועיניים זהובות ובעלות גפיים ארוכות כמו של קופים. במקום לקפוץ עם רגליהן האחוריות הן מותחות את הגפיים ומגיעות לעלים רחוקים ואז נדבקות אליהם. צפרדעים אלו אינן מטילות ביצים במים אלא תולות אותן על ענף בתוך עננת קצף שהן מייצרות. הראשנים הבוקעים נופלים הישר אל מקווה מים הטמון מתחת. Phyllomedusa araguari Phyllomedusa atelopoides Phyllomedusa ayeaye Phyllomedusa azurea Phyllomedusa bahiana Phyllomedusa baltea צפרדע הקמבו (Phyllomedusa bicolor) Phyllomedusa boliviana Phyllomedusa burmeisteri Phyllomedusa camba Phyllomedusa centralis Phyllomedusa coelestis Phyllomedusa distincta Phyllomedusa duellmani Phyllomedusa ecuatoriana Phyllomedusa hypochondrialis Phyllomedusa iheringii Phyllomedusa itacolomi Phyllomedusa neildi Phyllomedusa nordestina Phyllomedusa oreades Phyllomedusa palliata Phyllomedusa perinesos Phyllomedusa rohdei Phyllomedusa rustica אילנית הקוף (Phyllomedusa sauvagii) Phyllomedusa tarsius Phyllomedusa tetraploidea Phyllomedusa tomopterna אילנית עלים טרינידדית (Phyllomedusa trinitatis) Phyllomedusa vaillantii Phyllomedusa venusta מדיה וקבצים בנושא אילנית עלים בוויקישיתוף אילנית עלים, באתר ITIS (באנגלית) אילנית עלים, באתר NCBI (באנגלית) אילנית עלים, באתר Animal Diversity Web (באנגלית) אילנית עלים, באתר האנציקלופדיה של החיים (באנגלית) אילנית עלים, באתר GBIF (באנגלית) לפי האקדמיה ללשון העברית
לילה ספאז

ליילה ספאז (בערבית: ليلى سفاز; 1874–1944) הייתה זמרת ומלחינה תוניסאית-יהודייה שהפכה לידוענית בתחום מופעי קונצרט-בית קפה (אנ') בתוניס בשנות העשרים של המאה ה-20. היא שרה מוזיקה בז'אנרים המאלוף והצ'ארקי. נולדה למשפחה יהודית-תוניסאית בשנת 1874 והפכה לפרפורמרית מפורסמת, השרה שירים בסגנון האנדלוסי הקלאסי באולם קונצרטים במחוז באב סוויקה בתוניס. בנוסף לביצועים שלה למוזיקה ממוסדת, המשיכה להלחין שירים בעצמה. היא גם זכורה כמי שסייעה בחינוכה המוזיקלי והכשרתה של אחייניתה המפורסמת, הזמרת והרקדנית חביבה מסיכה, אותה לימדה לשיר ולנגן בפסנתר. המוזיקה של ספאז הוקלטה לראשונה בשנת 1910 על ידי חברת Gramophone, שהחלה להקליט זמרות יהודיות בתוניסיה. בקטלוג שלהם מופיעה ספאז עם שירים במאלוף ושירים מזרח-תיכוניים. בשנת 1929 הקליטה חברת פאת'ה-מרקוני (אנ') את שיריה, כולל: "חביבי גאב", "ג'אני אל מרסול", ו "אימתא נרג'ע פיכ". ככל שחלף הזמן, האחיות שמאמה הפכו פופולריות יותר ויותר, וספאז פרשה מהבמה והקדישה יותר ויותר זמן לאימון אחייניתה חביבה מסיכה, שגם היא זכתה לפופולריות רבה. זמרים יהודיים פופולריים נוספים מהתקופה כללו את בנאת שמאמה וא-שייח' אל-עפרית. לילה ספאז, באתר אפל מיוזיק (באנגלית) לילה ספאז, באתר Discogs (באנגלית) Allagui, Abdelkirm (2016). et musulmans en Tunisie: Des origines à nos jours. Tallandier. pp. 82–. ISBN 979-10-210-2079-5. https://www.maghress.com/fr/albayane/115169 [1] [2] Garfi, Mohamed (2009). https://books.google.co.il/books?id=Gn1_Cgzy7cIC&redir_esc=y Musique et spectacle: Le théâtre lyrique arabe - Esquisse d'un itinéraire] (1847-1975). Editions L'Harmattan. p. 99. ISBN 978-2-296-21597-9]. [3]
אני אצבע את השלכת בירוק

אני אצבע את השלכת בירוק הוא פזמון שכתבה זמירה חן והלחין וביצע יורם ארבל, בליוויה של אלכסנדרה. השיר יצא לאור בשנת 1969, ונחשב לאחד השירים הישראלים הפופולארים ביותר בשנות השישים. בשנת 1969 היה יורם ארבל שדרן רדיו בקול ישראל. לאחר ששב לישראל משהות מחוצה לה הקליט כמה שירים. הוא התערב עם עורך מצעד הפזמונים שיוכל להוציא שיר שיהיה להיט גדול, ולכן הוציא את השיר. "אני אצבע את השלכת בירוק" זכה להצלחה. במצעד הפזמונים הישראלי השנתי של קול ישראל לשנת תשכ"ט (1969) דורג השיר במקום ה־16. השיר הגיע למקום הראשון במצעד הפזמונים העברי של גלי צה"ל ושם שהה ארבעה שבועות בראש. ארבל הוציא בשנת 1972 את האלבום "טוב שאת כאן...", ובו נכלל השיר. היה זה אלבומו היחיד של ארבל, שנחשב לזמר של להיט אחד, שכן לאחר מכן הוא זנח את קריירת השירה, והחל בקריירת שדרנות ספורט. באוסף הראשון בפרויקט "עבודה עברית", שראה אור בשנת 1998, ביצעה להקת פורטרט חידוש לשיר. מילות השיר "אני אצבע את השלכת בירוק", באתר שירונט לדף השיר באתר הספרייה הלאומית טלי מורנו ודן שילון, ‏יורם ארבל שוב בגרוב, באתר ‏מאקו‏, 23 בפברואר 2011 מיקום שיא לשיר במצעד הפזמונים השבועי של גלי צה"ל (1), באתר פזמונט, בדיקה אחרונה ב־9 במאי 2023
יאניק הות

יאניק הות (בגרמנית: Jannik Huth, נולד ב-15 באפריל 1994 בבאד קרויצנאך, גרמניה) הוא כדורגלן גרמני המשחק בפרייבורג מההבונדסליגה בעמדת השוער. הות שיחק כנער במיינץ 05, והחל משנת 2013 החל להשתייך לקבוצת המילואים של המועדון. באוקטובר 2014 ערך הות את הבכורה שלו בקבוצת המילואים במשחק מול הולשטיין קיל, במסגרת הליגה הגרמנית השלישית. החל משנת 2015 החל הות להשתייך לסגל הקבוצה הבכירה של מיינץ, אך שימש בעיקר כשוער שני, ועד לשנת 2019 ערך שבע הופעות ליגה בלבד בקבוצה הבוגרת, כולן בעונת 2016/17, כשבמקביל, הוא ממשיך לשחק בעיקר בקבוצת המילואים. בינואר 2018 הושאל הות לספרטה רוטרדם מליגת העל ההולנדית, וערך בשורותיה 14 הופעות עד לסוף העונה, אך לא הצליח להושיע אותה מירידה לליגת המשנה. בקיץ 2018 חזר הות למיינץ, ובעונת 2018/19 המשיך לשמש כשוער שני בקבוצה, אך לא ערך הופעות ליגה נוספות. בקיץ 2019 עבר הות לפאדרבורן 07, העולה החדשה לבונדסליגה, והפך מיד לשוער הראשון בקבוצה. בעונת 2019/20 הות ופאדרבורן נשרו בחזרה לבונדסליגה השנייה. הות נשאר בפאדרבורן ארבע עונות נוספות, שבהן הקבוצה סיימה לרוב במרכז הטבלה בבונדסליגה השנייה. בקיץ 2024 חזר הות לבונדסליגה הראשונה, וחתם בפרייבורג. באוגוסט 2015 זומן הות לסגל נבחרת גרמניה בכדורגל עד גיל 21, בתור השוער המחליף של אודיסאס ולחודימוס, וערך בסך הכל שתי הופעות בשורות נבחרת זו. בקיץ 2016 זומן הות לסגל הנבחרת האולימפית לאולימפיאדת ריו דה ז'ניירו (2016), אך לא ערך בה הופעות. עם זאת, הות זכה עם הנבחרת במדליית כסף לאחר הפסד במשחק הגמר לברזיל. עם נבחרת גרמניה האולימפית: אולימפיאדת ריו דה ז'ניירו (2016): מדליית כסף מדיה וקבצים בנושא יאניק הות בוויקישיתוף יאניק הות, באתר Transfermarkt יאניק הות, באתר Soccerway יאניק הות, באתר WorldFootball.net יאניק הות, באתר FootballDatabase.eu
לאקי דאק: ברווז בר מזל

לאקי דאק: ברווז בר מזל (באנגלית: Lucky Duck) הוא סרט טלוויזיה אמריקאי-קנדי מוזיקלי בהנפשה ממוחשבת לילדים, מסוגת קומדיה והרפתקאות, אשר הופק על ידי Nelvana בשיתוף ערוץ דיסני ג'וניור, בו הוא שודר ברחבי העולם. עלילת הסרט, אשר נכתב על ידי מייקל ג' שטרן ובוים על ידי דון קים, עוקבת אחר לאקי דאק, ברווז גומי פגום המתאחד עם צעצועים שונים בשביל למצוא בית חם ואוהב. הקרנת הבכורה של הסרט הייתה בארצות הברית בערוץ דיסני ג'וניור ב-20 ביוני 2014. בישראל הסרט שודר לראשונה בדיבוב לעברית בערוץ דיסני ג'וניור ב-29 באוגוסט 2014, במסגרת ספיישל סיום החופש הגדול, כאשר לפניו שודר פרק חדש מהסדרה "מועדון החברים של מיקי מאוס" ואחריו שודר הסרט "סינדרלה". אורך הסרט הוא כ-43 דקות. לאקי דאק הוא ברווז גומי פגום שיוצר במפעל צעצועים, ולכן יועד להשלכה במקום לשליחה לחנות. לשמחתו, לאקי דאק מצא את עצמו בספינת הובלה. לפתע, בעקבות סופה, לאקי דאק נזרק מהספינה יחד עם פלו, היפופוטמית צעצוע, וסנאפ, צב צעצוע. החברים מחליטים לצאת להרפתקה ולמצוא בית חם ואוהב. במהלך הסרט מושרים שישה שירים מקוריים על ידי הדמויות. הדיבוב העברי בוים על ידי תמי ברק, והופק על ידי גלי נשר. בנוסף דיבבו בדיבוב העברי גלעד שמואלי, הדר שחף-מעיין, ערן מור ותמי ברק. סרט הטלוויזיה הוכרז לראשונה באוקטובר 2013, כאשר נודע שיהיה בהנפשה ממוחשבת בהפקת Nelvana בשיתוף ערוץ דיסני ג'וניור, בו הוא ישודר ברחבי הועלם בקיץ 2014 כשהוא נחשב ל"סרט המקורי הראשון אי פעם" שלו. עוד נודע שאת הסרט יביים דון קים, יכתוב מייקל ג' שטרן, יפיקו בפועל איירין וייבל וקולין בוהם וילחינו פרדריק וידמן, וויליאם ו. מלפדה וריק גארסיה. במאי 2014 הוכרז תאריך הבכורה של הסרט, 20 ביוני 2014, כאשר פורסם שידבבו בו כריסטיאן בורל, מייגן הילטי וטום קוואנו ושיופיעו בו שישה שירים מקוריים. מאז שידור הסרט במקור הוא שודר בערוצי דיסני ג'וניור ברחבי העולם בדיבובים שונים, ביניהם דיסני ג'וניור ישראל בדיבוב לעברית ב-29 באוגוסט 2014. הסרט והשירים שבו תורגמו לעברית על ידי חובי סטאר, אשר דיבב גם את הדמות הראשית, לאקי. "לאקי דאק: ברווז בר מזל", במסד הנתונים הקולנועיים IMDb (באנגלית) "לאקי דאק: ברווז בר מזל", באתר Rotten Tomatoes (באנגלית) "לאקי דאק: ברווז בר מזל", במסד הנתונים הקולנועיים KinoPoisk (ברוסית) לאקי דאק: ברווז בר מזל, במיזם "אישים" לתיעוד היצירה הישראלית עדכון על שידור הסרט, בעמוד הפייסבוק של דיסני ג'וניור ישראל, 29 באוגוסט 2014 נותר הדיבוב המקורי בדיבוב העברי מרצדס מיליגן, Disney Junior Gets Quacking on ‘Lucky Duck’, באתר Animation Magazine‏, 3 באוקטובר 2013 מרצדס מיליגן, First Disney Junior Movie ‘Lucky Duck’ Names Lead Quackers, באתר Animation Magazine‏, 12 במאי 2014
רימק

האם התכוונתם ל... נהר רימק – נהר בפרו רוברט רמאק – מתמטיקאי יהודי-גרמני ארנסט רמאק – נוירולוג יהודי-גרמני, בנו של רוברט רימק רוברט רמאק (מתמטיקאי) – מתמטיקאי גרמני, בנו של ארנסט רמאק ונכדו של רוברט רמאק
קרלוס רוסינקראנץ

קרלוס רוסינקראנץ (בספרדית: Carlos Rosenkrantz; נולד ב-28 באוקטובר 1958) הוא עורך דין ארגנטינאי. הוא שופט בבית המשפט העליון של ארגנטינה מאז אוגוסט 2016, והחל מאוקטובר 2018 הוא מכהן כנשיאו. היה הרקטור של אוניברסיטת סן אנדרוס. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. רוסינקראנץ נולד בבואנוס איירס, שבארגנטינה. אביו היה יהודי מפולין ואמו הייתה מורה נוצרייה. הוא למד משפטים באוניברסיטת בואנוס איירס ואחר כך בארצות הברית הודות לתוכנית מלגת פולברייט. מדיה וקבצים בנושא קרלוס רוסינקראנץ בוויקישיתוף קורות חיים של קרלוס רוסינקראנץ, באתר בית המשפט העליון של ארגנטינה (בספרדית) Manuel Tarricone, Quién es Carlos Rosenkrantz, el nuevo presidente de la Corte Suprema, Chequeado Gustavo Szpigiel, Carlos Rosenkrantz será el primer juez de origen judío en presidir la Corte Suprema de Justicia en la Argentina, Cadena Judía de Informacion Vis á Vis, ‏2018-09-11 (בספרדית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קרלוס רוסינקראנץ".
Now & Forever

Now & Forever (בעברית: עכשיו & לנצח) הוא אלבום האולפן התשיעי של הזמרת-יוצרת הבריטית קים ויילד. האלבום יצא לאור ב-30 באוקטובר 1995, על ידי חברת התקליטים MCA רקורדס. כמו כן, מתוך האלבום יצאו שני סינגלים. האלבום הגיע למקום ה-37 במצעד האלבומים של שווייץ. לאחר שהוציאה שלושה אלבומים רצופים בסגנון הפופ, החליטה קים ויילד שהגיעה העת ליצור אלבום בו יהיה יחס גם לסוגת הרית'ם אנד בלוז. מפיק האלבום נשאר ריקי ויילד, אך יחד איתו היו הפקות משניות שנעשו על ידי סי.ג'יי. מקינטוש וסיריוס רופ. הרצועה הפותחת באלבום היא "Breakin 'Away", אשר מכיל בתוכו את סגנון הדאנס. הרצועות "C'mon Love Me", "Where Do You Go From Here" ו-"You're All I Wanna Do" מכילות בתוכן את סגנון הרית'ם אנד בלוז. האלבום זכה לאהדה מינורית מצד מעריציה של ויילד, וזאת בעקבות שינוי הסגנון המוזיקלי שלה. אלבום זה היה הראשון של ויילד אשר לא הצליח להיכנס אל מצעד האלבומים הבריטי, תוך שרדיו וואן סירבו לנגן בתחנה שלהם את "Breakin 'Away", שיצא כסינגל הראשון מתוך האלבום. מנגד, טענו מבקרי מוזיקה שונים כי הצעד של ויילד לשנות בפתאומיות את הסגנון המוזיקלי שלה מצביע על נועזות מצידה. האמנית צ'אקה קאן, הייתה אחת מהשראותיה של ויילד לאלבום. מבחינה לירית, השירים הם קצביים מאוד ("Sweet Inspiration", "Heaven", "High on You") או על גבול השקטים ("Now & Forever", "Hold On"). מתוך האלבום יצאו שני סינגלים: "Breakin 'Away", ו-"This I Swear". בחירה זו הייתה שגויה בעיניי רבים, שכן ישנן רצועות טובות ואהודות בהרבה מן השתיים הללו. הרצועה "Heaven" עברה שתי הפקות מוזיקליות שונות, ועזרה למכירותיו של האלבום. מידע על האלבום Now & Forever באתר MusicBrainz האלבום Now & Forever באתר Discogs AllMusic review Kim Wilde - Now & Forever, Discogs (באנגלית) Breakin' Away, Discogs (באנגלית) This I Swear, Discogs (באנגלית) Kim Wilde - hitparade.ch, hitparade.ch KIM WILDE | full Official Chart History | Official Charts Company, www.officialcharts.com
יחסי מולדובה–קטר

יחסי מולדובה–קטר הם היחסים הדיפלומטיים הרשמיים שבין רפובליקת מולדובה לבין מדינת קטר. היחסים הדיפלומטיים הרשמיים שבין רפובליקת מולדובה לבין מדינת קטר הם יחסים דיפלומטיים מלאים. היחסים שבין שתי המדינות כוננו ב-13 ביוני 1997. בפברואר 2000 ביקר בקטר שר החוץ של מולדובה בביקור רשמי ונפגש עם בכירים רמי דרג קטרים שונים. ב-10 בדצמבר עד 14 בדצמבר 2012 ביקר ראש ממשלת מולדובה ולדימיר פילאט בקטר יחד עם פמלייתו ונפגש עם בכירים קטרים. בין המדינות נחתמו הסכמים רבים בנושאים שונים כגון: תרבות, חינוך, כלכלה, אנרגיה, טכנולוגיה, שירותי אוויר, פוליטיקה, מדע ועוד. קטר מיוצגת במולדובה בדרג השגרירות באמצעות שגרירות רשמית שהיא מחזיקה בקישינב, בירת המדינה. מולדובה מיוצגת בקטר בדרג השגרירות באמצעות שגרירות רשמית שהיא מחזיקה בדוחה, בירת המדינה. Statul Qatar, אתר משרד החוץ של מולדובה EMBASSY OF QATAR IN CHISINAU, MOLDOVA EMBASSY OF MOLDOVA IN DOHA, QATAR